Toplota topljenja
Toplota topljenja ili entalpija topljenja je količina termalne energije potrebna da 1 mol supstance pređe iz čvrstog u tečno agregatno stanje. Također se naziva i standardna entalpija topljenja ili latentna toplota topljenja. Označava se ΔHtopljenja. Toplota koja se dovodi supstanci koja se nalazi na temperaturi tačke topljenja, se troši na kidanje veza između njenih molekula. Količina toplote potrebna za ovaj proces je karakteristična za svaku čistu supstancu i izražava se kao J/mol.